钦定古今图书集成/方舆汇编/边裔典/第059卷 > 隋
## 钦定古今图书集成/方舆汇编/边裔典/第059卷 > 隋

### 炀帝大业五年石国遣使入贡

按《隋书炀帝本纪》不载。按《西域传》：“石国，居于药杀
水，都城方十馀里，其王姓石，名涅。国城之东南，立屋，
置座于中，正月六日、七月十五日，以王父母烧馀之
骨，金瓮盛之，置于床上，巡绕而行，散以花香杂果，王
率臣下设祭焉。礼终，王与夫人出就别帐，臣下以次
列坐，享晏而罢。有粟麦，多良马。其俗善战，曾贰于突
厥。”射匮可汗兴兵灭之，令特勒甸职摄其国事，南去
䥽汗六百里，东南去瓜州六千里。甸职以大业五年
遣使朝贡，其后不复至。